b'\n_START_ARTICLE_\nCerkev svetega Pavla, Frankfurt\n_START_PARAGRAPH_\nCerkev svetega Pavla (nem\xc5\xa1ko Paulskirche) stoji na Pavlovem trgu (Paulsplatz) v sredi\xc5\xa1\xc4\x8du Frankfurta in je pomemben politi\xc4\x8den simbol Nem\xc4\x8dije. Nastala je kot luteranska cerkev leta 1789, istega leta kot francoska revolucija. Leta 1848 je postala sede\xc5\xbe Frankfurtskega parlamenta, prvega javno in svobodno izvoljenega nem\xc5\xa1kega zakonodajnega organa.\n_START_SECTION_\nZgodovina\n_START_PARAGRAPH_\nSvobodno mesto Frankfurt, ki je tedaj upravljalo pravno nelo\xc4\x8deno luteransko dr\xc5\xbeavno cerkev, je Johannu Andreasu Liebhardtu leta 1789 naro\xc4\x8dil gradnjo osrednje cerkvene zgradbe ovalne oblike.  Nova cerkvena zgradba je bila zamenjava za nekdanjo cerkev bosonogih avgu\xc5\xa1tincev (Barf\xc3\xbc\xc3\x9ferkirche), ki so jo zaradi propadanja podrli leta 1786. Gradnja je bila prekinjena med napoleonskimi vojnami. Novo zgradbo je med letoma 1829 in 1833 dokon\xc4\x8dal Johann Friedrich Christian Hess, leta 1833 so bile odklopljene orgle. Med letoma 1786 in 1833 so bili luteranski obredi v stari cerkvi svetega Nikolaja v R\xc3\xb6merbergu, trgu na jugu, ki je bila prav tako v lasti svobodnega mesta, nato pa jo je uporabljala cerkvena garnizija za svoje \xc4\x8dete._NEWLINE_Leta 1830 je svobodno mesto izdalo dotacijsko listino (Dotationsurkunde), ki je potrdila njegovo dolgoletno lastni\xc5\xa1tvo in vzdr\xc5\xbeevanje cerkvene zgradbe v starem mestnem jedru (tako imenovane dotacijske cerkve \xe2\x80\x93 Dotationskirchen), obenem pa je njihovo uporabo prepustila luteranski dr\xc5\xbeavni cerkvi ali \xc5\xbeupnijskim katoli\xc5\xa1kim cerkvam, osvobojenim v Napoleonovi dobi. Dotacijska listina je zakonsko ustanovila trajno nepla\xc4\x8dan u\xc5\xbeitek devetim mestnim cerkvenim zgradbam, \xc5\xa1estim luteranskim in trem katoli\xc5\xa1kim \xc5\xbeupnijam. Druge verske skupine, kot so bili Judje in reformirani protestanti, niso bili dele\xc5\xbeni teh javnih sredstev._NEWLINE_Zaradi svojega zna\xc4\x8dilnega protestantskega centraliziranega tlorisa (Predigtkirche), ki omogo\xc4\x8da, da vsi sli\xc5\xa1ijo pridigarja ali govorca, je bila priljubljeno zbirali\xc5\xa1\xc4\x8de za frankfurtski parlament v obdobju nem\xc5\xa1ke revolucije 1848/49. _NEWLINE_Od 31. marca do 3. aprila 1848 je bila zbirali\xc5\xa1\xc4\x8de za predparlament (Vorparlament), ki se je pripravljal na volitve v dr\xc5\xbeavni zbor. 18. maja 1848 se je dr\xc5\xbeavni zbor v cerkvi sestal prvi\xc4\x8d in bil zato imenovan Paulskirchenparlament. Do leta 1849 je dr\xc5\xbeavni zbor deloval v cerkvi, oblikoval prvo ustavo zdru\xc5\xbeene Nem\xc4\x8dije. Odpor Prusije, Avstrijskega cesarstva in nekaj manj\xc5\xa1ih nem\xc5\xa1kih dr\xc5\xbeavic je na koncu uni\xc4\x8dil ves trud._NEWLINE_Maja 1849 je bilo ve\xc4\x8d uporov, s katerimi so uporniki \xc5\xbeeleli dose\xc4\x8di, da bi se uresni\xc4\x8devala ustava, a so bili zatrti s pomo\xc4\x8djo Prusije. 30. maja 1849 je bil Paulskirchenparlament razpu\xc5\xa1\xc4\x8den. Po letu 1852 je bilo v cerkvi svetega Pavla ponovno luteransko bogoslu\xc5\xbeje._NEWLINE_Marca leta 1944, med drugo svetovno vojno, je bila cerkev uni\xc4\x8dena skupaj z ve\xc4\x8dino \xc5\xa1ir\xc5\xa1ega sredi\xc5\xa1\xc4\x8da mesta zaradi zavezni\xc5\xa1kega bombardiranja Frankfurta. V poklon svobodi in zibelki Nem\xc4\x8dije je bila cerkev prva zgradba v Frankfurtu, ki jo je mesto obnovilo takoj po vojni. Toda mesto je \xc5\xbeelelo izkoristiti rekonstruirane zgradbe, tako da sta luteranska kongregacija in mesto sklenila zamenjati cerkev za staro cerkev svetega Nikolaja, ki je bila tudi po\xc5\xa1kodovana ob bombardiranju._NEWLINE_Cerkev svetega Pavla je bila ponovno odprta ob stoletnici Frankfurtskega parlamenta. Zaradi finan\xc4\x8dnih omejitev in spremenjene zasnove uporabe je bila prvotna notranja oblika dramati\xc4\x8dno spremenjena in je delo arhitekturne skupine Rudolfa Schwarza. Vstavljen strop deli klet, ki se zdaj uporablja kot razstavni prostor, od dejanske dvorane v glavnem nadstropju._NEWLINE_Leta 1963 je imel v cerkvi ob obisku v dr\xc5\xbeavi govor ameri\xc5\xa1ki predsednik John F. Kennedy. _NEWLINE_Ob 150. rojstnem dnevu nem\xc5\xa1ke demokrati\xc4\x8dne izku\xc5\xa1nje leta 1998 je cerkev svetega Pavla spet pritegnila zanimanje javnosti. _NEWLINE_Danes se ne uporablja ve\xc4\x8d kot cerkev, postala je prizori\xc5\xa1\xc4\x8de za razli\xc4\x8dne razstave in dogodke. Najbolj znana je letna podelitev nagrade za mir nem\xc5\xa1kih knjigotr\xc5\xbecev (Friedenspreis des Deutschen Buchhandels) na Frankfurtskem knji\xc5\xbenem sejmu.\n_START_SECTION_\nArhitektura\n_START_PARAGRAPH_\nCerkev svetega Pavla je klasicisti\xc4\x8dna zgradba v tlorisu elipse, katere najdalj\xc5\xa1i premer je pribli\xc5\xbeno 40 metrov in najkraj\xc5\xa1i pribli\xc5\xbeno 30 metrov. Elipsi je na dalj\xc5\xa1i strani pritrjen trinadstropni ju\xc5\xbeni stolp kvadratnega tlorisa. Vhod v stolp je okra\xc5\xa1en z dvokapnim zatrepom, ki je podprt z dvema stebroma. Okenske odprtine v zgornjih nadstropjih stolpa uokvirjajo ravni pilastri, v drugem nadstropju dorski in tretjem nadstropju jonski. Kap je na vi\xc5\xa1ini 28 metrov._NEWLINE_Stopni\xc5\xa1\xc4\x8di segata do vi\xc5\xa1ine atike na severovzhodni in severozahodni strani. Nad atiko je do uni\xc4\x8denja leta 1944 stala kupolasta streha (Deutsche Dach), ki je bila raz\xc4\x8dlenjena s sedmimi majhnimi mansardami. Lesena stre\xc5\xa1na konstrukcija iz jelke in hrasta je imela v tamburju razpon 37 metrov. Prvotni na\xc4\x8drt Johanna Friedricha Christiana Hessa je jasno kazal, da se je zgledoval po Panteonu v Rimu. Imela je veliko stre\xc5\xa1no okno za osvetlitev notranjosti cerkve od zgoraj. Te oblike ni bilo mogo\xc4\x8de izvesti zaradi stro\xc5\xa1kov._NEWLINE_Med obnovo po drugi svetovni vojni se je arhitekt Rudolf Schwarz odpovedal visoki kupoli in je zgradil le rahlo ukrivljeno z bakrom pokrito streho. Ta odlo\xc4\x8ditev je bila ve\xc4\x8dkrat kritizirana, vendar so bile okoli\xc5\xa1\xc4\x8dine obnove druga\xc4\x8dne tudi zaradi pomanjkanja lesa in usposobljenih tesarjev za rekonstrukcijo zapletenega lesenega ostre\xc5\xa1ja. Ob prevladujo\xc4\x8dem pomanjkanju stanovanj je bilo tudi politi\xc4\x8dno neupravi\xc4\x8deno prizadevanje za obnovo spomenika. Med obnovo cerkve od leta 1984 do leta 1988 so spo\xc5\xa1tovali povojne odlo\xc4\x8ditve in je niso obnovili v prvotni obliki._NEWLINE_V tretjem nadstropju stolpa je zgrajena nosilna konstrukcija za \xc5\xa1est zvonov. Nad njimi se dviga z bakrom prevle\xc4\x8dena lanterna. Leta 1838 je Zdru\xc5\xbeenje za fiziko v njem ustanovilo astronomski observatorij. Po njem od leta 1893 prilagajajo tudi druge frankfurtske ure._NEWLINE_Fasada je razdeljena na dve ravni, ki se dvigata nad nizkim talnim zidcem. V kleti prvotno ni bilo oken, zdaj so okenske odprtine, ki so bile  narejene za osvetlitev novo oblikovane kleti po vojni._NEWLINE_Velika obokana okna v prvem in drugem nadstropju zagotavljajo dobro osvetlitev notranjosti. Po Hessovi zamislili notranjosti so bila usmerjena proti jugu, kjer je bil v notranjosti oltar, nad pri\xc5\xbenico in emporo pa orgle. Empora je bila podprta z 20 korintskimi stebri ter imela prostor za 1200 ljudi. V pritli\xc4\x8dju je lahko sedelo okoli 500 ljudi._NEWLINE_Vsi prostori s stolpnim portalom zadaj so usmerjeni proti jugu. Simboli\xc4\x8dno so bili vsi trije bistveni elementi luteranskega \xc4\x8da\xc5\xa1\xc4\x8denja, to so zakrament, pridiga in pohvala, kombinirani._NEWLINE_\xc5\xbde ob posvetitvi cerkve se je pokazala slaba akustika. Odmevni \xc4\x8das je bil predolg s pribli\xc5\xbeno petimi sekundami in prisilil pridigarja govoriti nenaravno po\xc4\x8dasi in raztegnjeno. Kljub ve\xc4\x8d poskusom jim ni nikoli uspelo re\xc5\xa1iti problema. Nad pri\xc5\xbenico so namestili akusti\xc4\x8dni baldahin._NEWLINE_Med obnovo se je zasnova notranjosti popolnoma spremenila. Cerkev je dobila klet, v kateri so bile potrebne zmogljivosti. \xc4\x8cez stopnice v vhodnem stolpu je narejen \xc5\xa1tiri metre visok predprostor s pre\xc4\x8dniki iz marmorja. Iz predprostora dve stopnici vodita vzdol\xc5\xbe ukrivljene stene v dvorano, ki je bistveno vi\xc5\xa1ja kot v stari cerkvi. 28 metrov visoka dvorana je namenoma preprosta, stoli spominjajo na dvorano ali parlament. Z odpravo empore deluje bolj monumentalno kot pred uni\xc4\x8denjem. Edini okras stene so zastave Zvezne republike Nem\xc4\x8dije, \xc5\xa1estnajstih dr\xc5\xbeav in mesta Frankfurt.\n_START_SECTION_\nMural\n_START_PARAGRAPH_\nLeta 1987 je berlinski slikar Johannes Gr\xc3\xbctzke zmagal na nate\xc4\x8daju za oblikovanje tri metre friza na notranjem ovalnem hodniku. Njegova ogromna slika Der Zug der Volksvertreter (Vlak predstavnikov) je bila narejena leta 1989 do 1991 v ateljeju v Berlinu, od koder je bila prepeljana v cerkev. V desetih prizorih prikazuje poslance v odnosu do ljudi. Medtem ko so ljudje, barvite, alegori\xc4\x8dne figure, \xc5\xa1e vedno v ospredju, so v nadaljevanju enobarvni sivo\xc4\x8drno platirani predstavniki za njimi ve\xc4\x8d kot neviden cilj.\n_START_SECTION_\nRazstave\n_START_PARAGRAPH_\nV preddverju kleti je od leta 1985 stalna razstava z naslovom Pavlova cerkev, simbol demokrati\xc4\x8dne svobode in narodne enotnosti, od leta 1998 ter ob 150. obletnici dr\xc5\xbeavnega zbora posodobljena in popravljena. Danes je tu postaja Poti demokracije (Stra\xc3\x9fe der Demokratie), 280 km dolge turisti\xc4\x8dne poti od Freiburga do Frankfurta. Ob\xc4\x8dasno so tukaj tudi posebne razstave. Leta 1997 je bila tu sporna prva razli\xc4\x8dica razstave nem\xc5\xa1kih oboro\xc5\xbeenih sil Vernichtungskrieg (Uni\xc4\x8devalna vojna), Zlo\xc4\x8dini vermahta 1941\xe2\x80\x931944 Hambur\xc5\xa1kega in\xc5\xa1tituta za dru\xc5\xbebene raziskave. Polemike v javnosti zaradi predstavitve zlo\xc4\x8dinov vermahta so pozneje povzro\xc4\x8dile revizijo in potujo\xc4\x8da razstava je bila prikazana v \xc5\xa1tevilnih mestih.'